NaiveNeuron/SloPal huggingface dataset:
Mazurek, Milan, poslanec NR SR (2018-05-15):
Pán poslanec Fedor, ja sa možno budem opakovať, ale každé jedno vystúpenie, či už koaličných, alebo tých takzvane opozičných poslancov, je stále o tom istom a to isté bolo aj to vaše. Skvelá, fantastická Amerika, úžasné Spojené štáty americké, bezchybná a fantastická Európska únia, ktorá je pre nás taká úžasná a nikdy nám nič zlé neurobila, a jediná svetlá a možná budúcnosť pre nás je úplne sa vopchať do zadku Bruselu, až tak, že stratíme to posledné, čo nás ešte robí Slovákmi a Slovenkami, stratíme našu vieru, naše národné hodnoty, našu kultúru, našu identitu. Ja viem, že vy v MOST-e – HÍD necítite k slovenskému národu vôbec žiadnu nejakú spojitosť. Takisto to necíti SaS ani OĽANO po tom všetkom, čo tu predviedli, ale my v Ľudovej strane Naše Slovensko máme veľmi silné národné cítenie a veľmi, veľmi obozretne vnímame všetky tie odnárodňovacie procesy, ktoré v súčasnosti z bruselského politbyra, z toho centra, byrokratického centra, ktoré úplne ničí demokraciu v Európe, prichádzajú. No a práve preto sa musíme kriticky vyjadrovať k všetkým takýmto vystúpeniam, ktoré tu predvádzate, aj to, čo pred chvíľkou hovorila vaša kolegyňa Cséfalvayová. Jednoducho v tomto parlamente musí byť počuť aj kritický hlas, pretože človek, ktorý by tu prišiel a len tak sledoval túto debatu, má pocit, že jednoducho Európska únia a Spojené štáty americké, to je niečo nedotknuteľné, niečo sväté, a opakujem, nikto z vás si nedovoľuje kritizovať Izrael. Prečo nepoviete niečo aj o tom, ako sa správa Izrael, ktorý sa hrá na veľkého partnera, ako vraždí obyvateľov na svojom vlastnom území, ako vedie rasistickú a fašistickú politiku izraelská vláda? A všetci sú v poriadku, všetko je O. K., pretože najväčším porušovateľom medzinárodného práva nie je to Rusko, ktoré tu stále kritizujete zo všetkých strán a ktoré vnímate ako najväčšiu hrozbu pre Európu, ale práve Izrael, ktorý, opakujem, vraždí po desiatkach obyvateľov na svojom vlastnom území.
Grendel, Gábor, podpredseda NR SR (2021-11-24):
Ďakujeme. Dávam slovo spoločnej spravodajkyni z výboru pre verejnú správu a regionálny rozvoj pani poslankyni Jane Majorovej Garstkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Laššáková, Jana, podpredsedníčka NR SR (2013-06-17):
O slovo v rozprave sa prihlásil pán spravodajca. Pán poslanec Kvasnička, chvíľku ešte. Nech sa páči, pán spravodajca.
P. Prokopovič, poslanec: (2009-06-18):
Národná rada Slovenskej republiky svojím uznesením č. 1352 z 15. apríla 2009 pridelila uvedený návrh zákona na prorokovanie v druhom čítaní vo výboroch do 10. júna 2009 a v gestorskom výbore do 12. júna 2009: Ústavnoprávnemu výboru Národnej rady Slovenskej  republiky a Výboru Národnej rady Slovenskej republiky pre hospodársku politiku. Konštatujem, že poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť obidva výbory nasledovne: Ústavnoprávny výbor Národnej rady uznesením z 9. júna 2009 pod číslom 640 a Výbor Národnej rady Slovenskej republiky pre hospodársku politiku svojím uznesením z 9. júna 2009 pod číslom 514 a zo 16. júna 2009 pod číslom 514a. Z uznesenia rokovania Výboru Národnej rady pre hospodársku politiku pod bodom 3 tejto správy vyplývajú aj 3 pozmeňujúce a doplňujúce návrhy, ktoré máme uvedené v spoločnej správe pod bodom IV a gestorský výbor odporúča hlasovať o nich spoločne – 1, 2, 3 hlasovať spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach uvedených pod bodom 3 tejto správy a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov bola prerokovaná v druhom čítaní, bola schválená uznesením zo 16. júna 2009 pod číslom 519. Zároveň týmto uznesením výbor ma poveril ako spravodajcu predložiť návrhy podľa § 81 ods. 2, § 83 ods. 4 a § 84 ods. 2 a § 86 rokovacieho poriadku Národnej rady Slovenskej republiky. Vážená pani podpredsedníčka, skončil som s úvodným slovom, môžete otvoriť rozpravu.
P. Gabura, poslanec: (2009-02-06):
Myšlienka, že ľudia s vyššími príjmami by mali do spoločnej pokladnice prispievať väčším dielom, nielen väčšou sumou, má dlhodobú tradíciu a vychádza z predpokladu, že ľudia s nízkymi potrebami platia dane často na úkor uspokojovania svojich základných životných potrieb, kým ľudia s vyššími príjmami majú možnosť platiť dane z nadbytku. Na zabezpečenie určitého štandardu dôstojného života pre každého je preto solidarita úspešnejších a bohatších s menej úspešnými a chudobnými nevyhnutná. Preto navrhovaný zákon obsahuje alebo navrhuje vrátiť sa k tejto tradícii solidárneho daňového systému. Navrhovaná právna úprava je v súlade s Ústavou Slovenskej republiky, s medzinárodnými zmluvami a s inými medzinárodnými dokumentmi, ktorým je Slovenská republika viazaná. Návrh zákona bude mať istý dopad na verejné rozpočty vzhľadom na to, že občania s nízkymi daňami budú odvádzať nižšie dane. Tento dopad však podľa nášho názoru nebude veľmi vysoký, pretože nižšiu daňovú sadzbu navrhujeme len pre ľudí s najnižšími príjmami, t. j. dvojnásobok minimálnej mzdy, tam je tá hranica. Mnohí z týchto ľudí sa vďaka takémuto opatreniu nebudú musieť obracať o pomoc na sociálny systém alebo sa budú naň obracať v nižšej miere, takže tam môže dôjsť k istej úspore prostriedkov, ktoré patria taktiež do oblasti verejných financií. Návrh neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Pán podpredseda, skončil som.
V. Palko, minister vnútra SR: (2004-09-09):
Vážený pán poslanec, odpoveď zo strany ministerstva spravodlivosti znie takto. Ministerstvo spravodlivosti Slovenskej republiky nie je gestorom uvedeného právneho predpisu. Predmetný návrh zákona vypracovalo Ministerstvo obrany Slovenskej republiky, preto je potrebné obrátiť sa s touto otázkou na ministra obrany, ktorý vie podať kvalifikovanú informáciu o uvedenej problematike. Skončil som, pán predseda.
J. Ivančo, poslanec: (2010-01-20):
Ďalšia vec, nespochybňujeme mýto ako také, hovoríme o nespravodlivosti. Padali tu z vašej strany slová o Trnave a som rád, že obhajujete kraj, v ktorom žijete, a ja som z východu a som konkrétne zo Svidníka. Ak pôjdete zo Svidníka do Ladomírovej, je to dva kilometre, a autodopravca platí za 20 kilometrov, pán poslanec, to je spravodlivé? Pochválili ste tu pána ministra za niektoré stavby, pán poslanec Kužma už tu spomínal, nebudem sa opakovať, ale poviem vám jednu stavbu, ktorú za našej vlády sme začali, jej prípravu. A keď je podľa vás úspešná stavba tri pruhy do Bratislavy a pán minister má za to plusové body, tak má mínusové body za to, že obchvat Svidníka už rok je nefunkčný, stál jednu miliardu korún, je celý rozkopaný a rozsypaný a nanovo sa musí postaviť pomaly celá stavba. Ak je pán minister zodpovedný za kvalitu stavby diaľnice pri Trnave, tak je zodpovedný aj za to, že obchvat Svidníka nefunguje doteraz a neprešiel po ňom ešte ani jeden kamión a stavba stále nie je otvorená a spustená. Za toto je tiež zodpovedný pán minister, a to len... (Prerušenie vystúpenia časomerom.)
Laššáková, Jana, podpredsedníčka NR SR (2015-01-29):
Pani poslankyňa Vaľová, nech sa páči.
B. Bugár, podpredseda NR SR: (2002-02-08):
návrhu poslanca Národnej rady Slovenskej republiky Petra Muránskeho na vydanie zákona, ktorým sa mení a dopĺňa zákon Slovenskej národnej rady č. 307/1992 Zb. o ochrane poľnohospodárskeho pôdneho fondu v znení zákona č. 83/2000 Z. z., ktorým sa mení a dopĺňa zákon Slovenskej národnej rady č. 307/1992 Zb. o ochrane poľnohospodárskeho pôdneho fondu a o zmene zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov. Návrh zákona ste dostali ako tlač 1302. Rozhodnutie predsedu Národnej rady na pridelenie návrhu zákona na prerokovanie výborom máte pod č. 1436. Dávam slovo teraz pánovi poslancovi Petrovi Muránskemu a prosím ho, aby návrh uviedol.
Valášek, Tomáš, poslanec NR SR (2020-11-25):
Vďaka. K tomu, čo povedal pán predseda Krúpa o spoločnom zasadnutí (zaznievanie gongu) s výborom obrany, dodávam pre členov európskeho výboru, že sa stretáme ešte 20 minút predtým v miestnosti 149. Máme dva body, ktoré sú len pre európske záležitosti, potom ideme do kinosály na 13.00. Vďaka.
Hraško, Igor, poslanec NR SR (2013-03-19):
Ďakujem pekne, pani predsedajúca. Pán kolega Blanár, je vidno, že SMER asi nevie, čo robí. Teraz nenarážam možno konkrétne na vás, lebo vy ste zriaďovateľ a vy viete, čo ako zriaďovateľ potrebujete, ale rezort ako ministerstvo školstva, pretože opäť sa prináša do parlamentu už druhýkrát oprava zákona o financovaní škôl a školských zariadení. Prvýkrát ste to zvrzali. Prvýkrát ste to opravovali, teraz to opravujete druhýkrát a ešte furt to nie je funkčné, ešte furt to nie je dobré. Dokedy budete opravovať svoj vlastný hlúpy zákon, ktorý ste prijali, pán minister? Hovorilo sa o kvalite, teraz hovoríte o prerozdelení. Nemôžeme prideľovať financie na počet žiakov. A na čo to chcete prideľovať, na počet tried alebo na čo? Teraz koľko žiakov bude v triedach a tak ďalej. Absolútne nemáte vyriešený systém, vy proste idete bezhlavo a mám taký pocit, že skôr riešite financovanie školstva systémom pokus – omyl, vyjde – nevyjde, dá sa – nedá sa. No a tak, ako ste argumentovali, že ZMOS vie najlepšie, čo treba v rámci financovania škôl, tak vidíte, že vám pekne podpílili konár pod sebou. No a financovanie centier voľného času ide dostratena, resp. do zániku centier voľného času a voľnočasových aktivít detí. Stále si to nedáte povedať, stále ste riadení tým ZMOS-om a stále im len poklonkujete a že to je najlepšie, čo môže byť. A vidíme, že tie financie sa strácajú v tých samosprávnych rozpočtoch. Takže som zvedavý, že čo pripravujete zase za systémové financovanie. Tak ako kolegyňa Žitňanská už podotkla, tu je treba riešiť skutočne veľa vecí systémovo, ale nie systémom, že rozkrádanie a podobných záležitostí. Do systému financovania školstva je naozaj potrebné priliať ešte nejaké peniaze, ale nemôže sa to robiť systémom, keď samozrejme odchádzajú peniaze na vybavenie zdravotných poisťovní a iných pokútnych kšeftov, ktoré máte za chrbtom. Ďakujem.
Vášáryová, Magdaléna, poslankyňa NR SR (2013-01-29):
Ďakujem, pani podpredsedníčka. Pani poslankyňa Žitňanská povedala dve zásadné veci. Prvá vec je, že pokiaľ nebudeme vedieť fakty o našej minulosti, nebudeme vedieť, kam ideme. To tak je a mnohokrát sme sa o tom presvedčili aj za posledných šesťdesiat rokov, ktoré som napríklad ja na svete. Druhá vec je, že neustále voľby a neobsadzovanie základných organizácií tohto štátu, základných inštitúcií, niečo hovorí o nás. Hovorí o tom, že my jednoducho nekonáme v štátnom záujme, že konáme len v parciálnych, prípadne osobných záujmoch. A ak teda máme dvadsať rokov Slovenskú republiku, mali by sme sa konečne naučiť, aby sme konali v štátnom záujme. To je to, prečo tu všetci sedíme a prečo vznikla Slovenská republika. Pamätám si presne okamih, keď prišiel pán Langoš do Varšavy a býval u mňa týždeň, aby zistil, ako funguje poľský ÚPN. Slovenský ÚPN nevznikol presne ako odraz poľského ÚPN, naopak, všetky chyby, ktoré urobili Poliaci pri inštalovaní ÚPN, tomu sme sa vyhli, nemáme prokurátorskú časť ÚPN a podobne. Naozaj tento ústav je na to, aby nám priblížil všetky dokumenty, všetko nám odkryl, aby tie kostry vypadali z našich skríň, aby sme sa s tým už my nemuseli zaoberať. A hlavne generácie, ktoré idú za nami. Ďakujem pekne.
Laššáková, Jana, podpredsedníčka NR SR (2014-12-11):
Chcem sa vás opýtať, pán poslanec, či žiadate, aby Národná rada hlasovala o vašej nespokojnosti s odpoveďou. Áno. Dobre. Pán poslanec, dobre. Teraz ďalej písomne prihlásený je pán poslanec Mikuláš Huba. Nech sa páči, máte slovo.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 137 poslancov, za 53, proti 70, zdržalo sa 13, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz vyhlasujem dvojminútovú prestávku. Aha, procedurálny, nech sa páči, pán poslanec Grendel.
P. Hrušovský, predseda NR SR: (2004-12-10):
(Hlasovanie.) 142 prítomných, 137 za návrh, 2 proti, 2 sa zdržali, 1 nehlasoval. Návrh sme schválili. Teraz pristúpime k hlasovaniu o ďalších pozmeňujúcich návrhoch, ktoré ste uviedli, pán spoločný spravodajca.
Laurenčík, Milan, podpredseda NR SR (2021-11-24):
Ďakujem, pani poslankyňa. Prosím, aby ste zaujala miesto pre spravodajcu. Ja teraz otváram všeobecnú rozpravu, do ktorej som dostal písomnú prihlášku. Písomne sa prihlásil pán poslanec Ján Szőllős, nech sa páči, máte slovo.
Paška, Pavol, predseda NR SR (2013-03-25):
Pán poslanec Mikloško.
Šofranko, Mária, poslankyňa NR SR (2022-03-24):
Ďakujem za slovo. Vážený pán predsedajúci, páni poslanci, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením z 2. februára 2022 č. 1221 sa uzniesla prerokovať návrh poslancov v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Gestorský výbor prerokoval spoločnú správu výborov o výsledku prerokovania návrhu zákona 18. marca 2022. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 463 z 9. marca 2022 a Výbor Národnej rady Slovenskej republiky pre vzdelávanie, vedu, mládež a šport v uznesení č. 143 z 10. marca 2022 zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 a 2 spoločne s odporúčaním ich schváliť. Gestorský výbor na základe stanovísk odporúča Národnej rade Slovenskej republiky návrh poslancov schváliť v znení pozmeňujúcich a doplňujúcich návrhov uvedených v tejto správe. Spoločná správa výborov o výsledku prerokovania návrhu poslancov bola schválená uznesením Výboru Národnej rady Slovenskej republiky pre vzdelávanie, vedu, mládež a šport ako gestorský výbor z 18. marca 2022 č. 154. Týmto uznesením ma výbor poveril, aby som na schôdzi Národnej rady Slovenskej republiky informovala o výsledku rokovania výborov, o stanovisku a návrhu gestorského výboru.
Laššáková, Jana, podpredsedníčka NR SR (2013-09-20):
Vyhlasujem všeobecnú rozpravu za skončenú. Chce zaujať k rozprave stanovisko navrhovateľ? (Reakcia navrhovateľa.) Nech sa páči, pán poslanec.
Hlina, Alojz, poslanec NR SR (2013-10-23):
... čiže až...
Grendel, Gábor, podpredseda NR SR (2021-11-11):
S reakciou na faktické poznámky hneď dám slovo pánovi poslancovi Beluskému, ale teda informácia pre všetkých, že o 11.00 hod. nemáme o čom hlasovať, kolegovia. Hlasujeme najbližšie o prvom čítaní tohto návrhu zákona. Takže nech sa páči, pán Beluský, s reakciou na faktické.
Kazda, Radovan, poslanec NR SR (2020-10-13):
Ďakujem. Pán predseda Kollár, argument fašistom je falošný argument. Nájdeme desiatky, stovky prípadov, kedy fašisti sa pridávajú k čomukoľvek, čo sa im zapáči, čo nemá pre nich, čo má pre nich iba jeden jediný význam a to, že sa to niekomu niečo páči, že sa to nejakej časti ich voličov páči. Nie, nie je toto argument. Nie, žiadne približovanie k fašistom. My sme úplne na opačnej strane. Pán Mazurek, ja sa, ja nebudem reagovať na právoplatne odsúdeného fašistu, ktorý je členom strany, ktorú vedie zatiaľ neprávoplatne odsúdený fašista, zopakoval, zopakoval by som iba to isté, čo som hovoril pánovi predsedovi Kollárovi. Hlasujete si za to, čo sa vám páči, a, a ja za to nemôžem, že vy sa raz s niečím stotožníte, raz s niečím iným, s tým ja naozaj nič nemám. Pán Baláž, zákon je zlý, tvrdíte, a teda tvrdíte, že to tvrdím aj ja. Ja netvrdím, že zákon je zlý, tie kompetencie sú dôležité, je veľmi dôležité, aby tu bol nejaký mechanizmus, keď nastane nejaká veľmi závažná, veľmi závažná krízová situácia, núdzový stav alebo ohrozenie zdravia druhého stupňa, aby existovali nejaké kompetenčné nástroje. Ja len tvrdím, aby sme o nich rozprávali nie v skrátenom konaní, ale aby sme ich riešili postupne, pomaly, s pripomienkami ďalších odborníkov, ďalších rezortov. Pán Pročko, to zasahovanie beží, zasahovanie do práv beží, je vo verejnom záujme a ja iba tvrdím to, že treba ten, tie kompetencie dať tak, aby boli právne čistejšie, aby boli vymáhateľnejšie. A to v tomto smere oceňujem, že tá jedna časť tejto novely naozaj ide smerom k tomuto, na čo sme upozorňovali vlastne už, už, už mesiace. Ďakujem.
Nemky, Martin, poslanec NR SR (2019-09-18):
V rozprave k uvedenému návrhu zákona vystúpila pani navrhovateľka Irén Sárközy, ktorá predložila pozmeňujúci a doplňujúci návrh. Keďže bol včera podaný pozmeňujúci návrh v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Jurzyca, Eugen, poslanec NR SR (2014-12-03):
Porovnanie cien zložitých tovarov je nepochybne náročné, ale môžeme sa pozrieť na projekt, ktorý zrealizovalo INEKO spolu s Transparency International, kde porovnávali mimovládkari ceny nakupovaných zložitých tovarov v nemocniciach a ten projekt bol celkom úspešný. Chcem ale hlavne povedať, že ten projekt bol lacný, neviem, nepamätám si presne výšku nákladov, ale boli to rádovo desiatky tisíc, čiže som presvedčený, že peniaze investované do porovnania cien majú extrémne vysokú návratnosť. Ďakujem.
Kollár, Boris, predseda NR SR (2021-11-12):
Pán poslanec Stančík, nech sa páči, môžete reagovať.
M. Hort, podpredseda NR SR: (2009-09-11):
A pýtam sa teraz, pán minister, či budete reagovať v záverečnom slove. Nech sa páči.
Grendel, Gábor, podpredseda NR SR (2021-04-01):
Pán poslanec Kočiš.
Jurinová, Erika, podpredsedníčka NR SR (2015-10-01):
Ďakujem, pani spravodajkyňa. Otváram všeobecnú rozpravu. Nemám žiadnu písomnú prihlášku, dávam možnosť prihlásiť sa ústne. Uzatváram možnosť prihlásiť sa do rozpravy, prihlásená je pani poslankyňa Kiššová a pán poslanec Mičovský. Dávam slovo prvej prihlásenej pani poslankyni Kiššovej.
V. Veteška, podpredseda NR SR: (2004-06-17):
Prosím, zapnite mikrofón pánovi Čížovi.
Kleinert, Dana, poslankyňa NR SR (2024-01-24):
Ďakujem pekne. Pán Sulík, chcela by som reagovať na vás. A mne sa páči, keď vidíme čísla a vidíme štatistiky, a naozaj tuto sú fakt že tisíce prípadov, ktoré bude treba otvoriť, a tak keď som si pozrela teda tých 15-tisíc a dajme tomu, že len jednu hodinu by sa tomu venoval jeden človek, čo vieme, že je nereálne, lebo to by bolo dlhšie, ale keby len jednu hodinu, a teraz to dáme, že 160 hodín je teda pracovný mesiac, tak ak dobre rátam, je to 93 mesiacov, čo je vlastne takmer 8 rokov iba, iba tie spisy, tak je to akože celkom dosť, to už je aj viac jak všetky tie premlčacie do... (povedané so smiechom) doby. Čiže ja som za to rada, ale presne to je to, že vlastne toto malo byť súčasťou toho medzirezortného pripomienkového konania, kde by sme tie key studies vlastne videli, kde by to bolo napísané v dôvodovej správe, v dopadovej štúdii, ako to tu už bolo mnoho, mnohokrát spomínane, a tu vlastne aj akože chcem povedať to, že teda ja mám akože tri deti, ale teda... a dookola som zvyknutá im opakovať akože rôzne veci, ale teda to opakovanie tu predčilo všetky moje očakávania, moju celoživotnú skúsenosť, lebo tu teda akože fakt ideme. A je to hrozne dôležité, lebo je to aj zaujímavé, a zároveň dávame čas ľuďom, ktorí sa tomu venujú a ktorí odkrývajú presne to všetko, to brutálne, čo je vlastne za tým. Však mne sa už akože sníma o tej jednej sekunde, ktorá navždy zmení smerovanie tejto krajiny, a teda k horšiemu, čiže my vám, milí odborníci, odborníčky, budeme tento čas dávať, lebo je to veľmi, veľmi dôležité, prosím vás, študujte to ďalej, my budeme ďalej nahlas hovoriť o všetkých tých dopadoch, ale zároveň aj o tom, ako veľmi nesprávne je toto skrátené legislatívne konanie. Ďakujem.
K. Tóthová, poslankyňa: (2010-05-25):
Keď si pozrieme internet, mailové stránky, čo sa uverejňuje na stránkach, na maďarských stránkach, pán poslanec Gál, tiež. Ja som si jednu pozrela. Dovolím si stručne citovať: „Slováci zobrali maďarskú zem. Pritom Slovensko je len jedna neexistujúca krajina. Vytvorili ju politici.“ Ďalej: „Navrhujeme, aby maďarská vláda vyhlásila vojnu Slovensku.“ Ďalej: „Maďarské deti vyrastajú v terore na Slovensku. Bitie Maďarov na Slovensku je každodenné. Slováci sa nezľutujú ani nad deťmi a ženami.“ Ďalej: „Netrpme to ďalej, vezmime si naspäť našu krajinu. Ak treba, aj za cenu krvi. Prihlás sa do armády!“ A podobné výroky. Ja som si prešla, keďže ovládam maďarský jazyk, viacero, viacero stránok na internete z Maďarska a hitom sa stala horthyovská modlitba a majú ju na stránkach mnohí: „Verím v jedného Boha, verím v jednu vlasť, verím v jednu Božskú večnú pravdu, verím v znovuvzkriesenie Maďarska. Amen.“
Kadúc, Miroslav, poslanec NR SR (2014-12-09):
Ďakujem pekne. Mne z tohto celého vyplývajú aspoň teda dve také, také významné faktické poznámky. Dá sa povedať, že marginálne, ale celkom také kľúčové, aspoň pre mňa, pre moje vnímanie. A to je, že minimálne tá časť opozície, ktorá predložila tento návrh zákona a myslím si, že to sa zhodneme naprieč celou opozíciou, nemá čo skrývať. V tej podobe, v ktorej je zákon pripravený, musím povedať, že už tak je oklieštený, lebo veľa vecí sme odtiaľ povyhadzovali, bolo proste povylučovaných, aj omnoho prísnejšie opatrenia. Tie, čo sú tam teraz, s tým nemá v zásade nikto v opozícii problém teda. Záver, nemáme čo skrývať. Žiaľ, javí sa, že vládna alebo poslanci vládnej strany majú čo skrývať. To je prvá poznámka. A druhá, ty si Martin hovoril o tom, že nech sa ten človek, nech sa ten verejný činiteľ aspoň trochu bojí. Nech rozmýšľa nad tým, ako vyplniť to majetkové priznanie, že ako to obísť. Tá, ja som veľmi smutný, že tá latka zodpovednosti je neskutočne nízko, že chceme aspoň toto, aspoň nech sa bojí, že nechceme od nich zodpovednosť, nechceme od nich reálne sankcie, reálne vyvodenie nejakých následkov, či je to strata mandátu, pokuta, zodpovednosť za svoje činy a my chceme iba toto, iba toto drobnunké, že nech sa aspoň trošku bojí, nech sa trápi. To je ten politický alibizmus, ku ktorému sme došli za 20 rokov. A myslím si, že to je hrozivé zistenie, že chceme len toto.
Zmajkovičová, Renáta, podpredsedníčka NR SR (2013-06-26):
Pán poslanec Sulík.
Faič, Vladimír, poslanec NR SR (2022-02-25):
Ďakujem za slovo, pán predsedajúci. No, mne je do plaču už aj teraz hneď. Ja sa skutočne hanbím, hanbím sa za to, ako to vyzerá na Ukrajine. A s tým súhlasím vo vystúpení pani Záborskej, že zlyhala diplomacia. Ako to mohla Európska únia a všetko to, čo je tam platené, všetci diplomati, predseda Európskej rady, predsedníčka Komisie, minister zahraničných vecí takzvaný Európskej únie? Vieme o nich, o nejakých rokovaniach, ktorí by, ktoré by boli prispeli k zastaveniu tohto procesu, ktorý tam je? Je to nesmierne problematické pre mňa ako človeka, pretože neznášam násilie. Neznášam prezentáciu sily ani tu v parlamente, tie silné reči a pokriky, ktoré sú, svedčia len o tom, že človek nevie urobiť nič iné, len to. Tvoje vystúpenie, Anka, bolo, môžem si tak dovoliť, pretože sa poznáme roky, považujem za hodné koaličného poslanca, ktorý chce kľudným spôsobom presvedčiť opozíciu k prijatiu vyhlásenia spoločného. Všetci, ktorí konajú inak, konajú veľmi zle, konajú proti tomu. A ešte jednu poznámku, viete, a to je dosť osobné, už som to dnes hovoril. Privádza ma to k plaču, ak vidíme, čo sa deje, že zomierajú ľudia a európski predstavitelia, ale aj my, pravdepodobne všetci, len deklarujeme, že čo si urobíme. Ale nič nerobíme pre to, aby sa vojna zastavila. Naozaj to už zomierajúcej matke s deťmi pomôže, keď povie predsedníčka Európskej komisie, však sme prijali sankcie. To jej naozaj pomôže!
Viskupič, Marián, poslanec NR SR (2022-05-04):
Ďakujem pekne za slovo, pán predsedajúci. Len veľmi rýchlo, vážené kolegynky, kolegovia, cieľom predkladaného návrhu zákona je posun lehoty úhrady odvodov z prevádzkovania hazardných hier v mesiaci apríl 2022 na august 2022 a odvodov, ktorých lehota úhrady uplynie od účinnosti tohto zákona, do konca augusta 2022, sa posunie do konca decembra 2022. Mimoriadna situácia v súvislosti s covidom trvá na Slovensku v podstate už 700 dní, počas tohto obdobia boli prevádzky hazardných hier zatvorené spolu takmer osem mesiacov a takisto mali aj obmedzené v iných teda časoch, mali obmedzené prevádzkové hodiny, dôsledkom čoho teda prišli o značné tržby. Títo podnikatelia sú povinní odviesť do štátneho rozpočtu paušálne odvody za každý kus technického zariadenia v dvoch splátkach a bez ohľadu teda na túto objektívnu skutočnosť, že mali povinne zatvorené prevádzky. To je vlastne dôvod, prečo im posúvame, posúvame možnosť zaplatiť neskôr. Skrátim to, návrh zákona je v súlade s Ústavou Slovenskej republiky, ústavnými zákonmi, všeobecne záväznými predpismi, právne záväznými aktmi Európskej únie a medzinárodnými zmluvami, ktorými je Slovenská republika viazaná. Len dodám, že týmto posunom im neposkytujeme žiadnu pomoc, jedná sa len o posun úhrady na neskoršie obdobie, za ktoré ešte zaplatia tzv. európsky úrok, ak teda túto možnosť prevádzkovateľa využijú. Ďakujem pekne.
Paška, Pavol, predseda NR SR (2012-08-10):
Hlasujeme o bode 2. (Hlasovanie.) 127 prítomných, 1 bol za, 87 proti, 39 sa zdržalo. Bod 2 zo spoločnej správy sme neschválili.
Bugár, Béla, podpredseda NR SR (2019-09-11):
Tak hovoríte aj o vašich poslancoch, ako vidím (vyslovené s pobavením).
Brixi, Otto, poslanec NR SR (2012-07-26):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
A. Belousovová, podpredsedníčka NR SR: (2008-12-03):
Nech sa páči, pán poslanec.
Mojš, Milan, poslanec NR SR (2017-09-07):
Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Ďakujem, prosím, otvorte rozpravu.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 147 poslancov, 1 za, 34 proti, 112 sa zdržalo. Uvedený návrh sme neschválili.
Hrnčiar, Andrej, podpredseda NR SR (2017-03-28):
Pán poslanec Grendel.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 144, za 144. Uvedený návrh sme schválili.
Laurenčík, Milan, podpredseda NR SR (2021-05-28):
Pán poslanec Patrick Linhart, s faktickou poznámkou, nech sa páči.
Abrhan, Pavol, poslanec NR SR (2012-09-20):
Vážená pani predsedníčka, panie poslankyne, páni poslanci, vážený pán predkladateľ pán poslanec Číž, dovoľte, aby som v súlade s rokovacím poriadkom § 73 v prvom čítaní predniesol spravodajskú informáciu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom v znení neskorších predpisov. Konštatujem, že uvedený návrh spĺňa po formálno-právnej stránke všetky náležitosti uvedené v rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy. Nový návrh zákona obsahuje doložku zlučiteľnosti s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 2. júla 2012 č. 108 podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 30 dní a v gestorský výbor do 32 dní. Vážená pani predsedajúca, prosím, otvorte rozpravu.
Danko, Andrej, podpredseda NR SR (2023-12-14):
Pani poslankyňa Marcinková.
Kaliňák, Robert, poslanec NR SR (2018-11-21):
Ďakujem pekne. Postupne som sledoval, že kto si dneska všetko priloží a privsadí a privystúpi a kto všetko dnes vystúpi celý v bielom ako najčistejší z najčistejších. Ale úplne teda ma skutočne pobavilo vystúpenie pán poslanca Zsolta Simona, ktorý sa tu hral na slušného. Pán Simon, možno je tu veľa poslancov, s ktorými nesúhlasím, a určite im to ešte budem mať možnosť povedať, ale karikatúrou a zhmotnením korupcie v tomto parlamente predsa len budete pravdepodobne vy. Ste tu jediný totiž z mála, ktorý bol ministrom vďaka kupovaným poslancom, čo je dokázané, priznané aj vtedajšou koalíciou. Ste vtedy mohli ukázať, ako to myslíte, čo ste dnes povedali, a mohli ste odísť z vlády. Boli ste vďaka kupovaniu poslancov ministrom. Vedeli ste to, lebo vám to povedali. A navyše ste boli súčasťou celej, toho prípadu Gorila. Čiže môžte nás tu obviňovať zo všetkého, aj teraz predpokladám, že v reakcii poviete všetky výbuchy, ale sám ste sa demaskovali tým, že ste žiadali, že prečo nič nepovedal Andrej Danko o svojej rigoróznej práci. Ale vy ste tiež o nej nič nepovedali, o jeho rigoróznej práci. Vy ste sa postavili, všetkým ste naložili, predovšetkým vymyslené veci, a potom ste skonštatovali, že prečo on nič nepovedal. Pán poslanec, vy ste presne tou karikatúrou, ktorú ľudia odmietli už v niekoľkých voľbách. Vy ste zosobnením toho, čo vlastne pravica na Slovensku dokázala zbabrať a prečo vždy potom po svojej vláde voľby prehrala. A vy ste presne ten, ktorý vlastne bol vyobrazený v tej podobe Gorily, voči ktorej sa protestovalo. Tak vy... (Prerušenie vystúpenia časomerom.)
Laššáková, Jana, podpredsedníčka NR SR (2013-09-19):
Chcete reagovať, pán poslanec? Nech sa páči.
Laurenčík, Milan, podpredseda NR SR (2020-11-04):
Prosím? (Reakcie z pléna: „Aj nám, aj nám.“)
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 145 prítomných, 79 za, 63 proti, 1 sa zdržal, 2 nehlasovali. Konštatujem, že sme schválili návrh novely zákona 206/2009 o múzeách a o galériách . Ďalej prosím povereného člena výboru pre kultúru a médiá poslanca Jána Podmanického, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 138/2017 o Fonde na podporu kultúry národnostných menšín, tlač 155, bod 44 schváleného programu. Nech sa páči, pán spravodajca, máte slovo. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov , tlač 155.)
Ďuriš Nicholsonová, Lucia, podpredsedníčka NR SR (2019-06-20):
Vážené panie poslankyne, vážení páni poslanci, zdá sa, že odvolili všetci z prítomných poslancov, a preto vyhlasujem tajné hlasovanie za skončené. Skrutátori teraz môžu začať rátať hlasy. (Prestávka.) (Po prestávke.)
Osuský, Peter, poslanec NR SR (2012-09-27):
Ďakujem pekne, pán predseda. Veľmi správne podčiarkol kolega Dzurinda skutočnosť, že i pri predchádzajúcom vystúpení pána ministra Lajčáka som s radosťou konštatoval, že jeho a zhodou okolností i moje názory na vývoj v Bielorusku sú totožné. Som rád, že výbor prijal široko ponad hranice straníckych tričiek toto vyhlásenie. A presne ako povedal kolega Dzurinda, my sme mali 95-percentnú účasť. A, samozrejme, že sa i vtedy, i dnes našli ľudia, ktorým netrhali neobsadené diecézy, chýbanie cirkevnej literatúry či duchovných, vonkoncom žily. A vonkoncom to nebola požiadavka celého národa a celého spoločenstva občanov. Bola to len požiadavka „niekoho“ a mohli by sme sa ponad to preniesť ako nad menšinový názor. Takže ak niekde 30 percent ľudí poslúchne výzvu opozície v krajine, kde je strach, tak podotýkam, že Slovensko a Československá socialistická republika a jej občania vrátane kresťanov nenabrali guráž za 40 rokov, aby 30 percent z nich neprišlo k voľbám.
Hrnčiar, Andrej, podpredseda NR SR (2018-06-14):
O slovo požiadal pán spravodajca, nech sa páči.
P. Hrušovský, podpredseda NR SR: (2002-07-10):
J. Langoš, poslanec: Proti.
Laurenčík, Milan, podpredseda NR SR (2022-02-18):
Vážené panie poslankyne, vážení páni poslanci, otváram rokovanie 58. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 36 poslancov. Prosím, aby sme sa pred začaním, začatím rokovania prezentovali. (Prezentácia.) Prítomných 85 poslancov. Konštatujem, že Národná rada je uznášaniaschopná. Na 58. schôdzi Národnej rady Slovenskej republiky budú overovateľmi poslanci Zita Pleštinská a Richard Takáč. Náhradníkmi budú poslanci Peter Vons a Eduard Kočiš. O ospravedlnenie neúčasti na dnešnom rokovaní 58. schôdze Národnej rady Slovenskej republiky požiadali poslanci... (Ruch v sále.) Páni poslanci, prosím, kľud v sále, lebo nepočujem sa ani sám seba. ... Ľuboš Blaha, Ján Blcháč, Dušan Galis, Eva Horváthová, Eva Hudecová, Jaroslav Karahuta, Ján Krošlák, Ľubica Laššáková, Ján Mičovský, Alexandra Pivková, Richard Raši, Romana Tabák, Miroslav Urban a Vladimír Zajačik. Na zahraničnej pracovnej ceste sú poslanci Martin Čepček, Marián Kéry, Peter Osuský a Miroslav Žiak. Poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, ak o to požiada najmenej pätina jej poslancov, teda program takejto schôdze sa neschvaľuje. Návrh má tlač 896. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre obranu a bezpečnosť. Taktiež bol zaslaný vláde na zaujatie stanoviska. Teraz pristúpime k samotnému rokovaniu o podanom návrhu na vyslovenie nedôvery. Prosím poslanca Roberta Fica, aby ako poverený člen skupiny poslancov návrh uviedol. Nech sa páči, máte slovo. Ešte predtým procedurálny návrh, pán poslanec Peter Pčolinský.
Kollár, Boris, predseda NR SR (2020-04-03):
Na predrečníka evidujem jednu faktickú. Pani poslankyňa Cigániková, nech sa páči, máte slovo.
B. Bugár, podpredseda NR SR: (2005-01-19):
A teraz, vážené panie poslankyne, vážení páni poslanci, budeme pokračovať v rokovaní o vládnom návrhu Trestného zákona (tlač 656). Prosím pána podpredsedu vlády a ministra spravodlivosti, aby zaujal svoje miesto a takisto aj pán poslanec Abelovský. V rozprave ďalej vystúpi pán poslanec Miklušičák. Nech sa páči, máte slovo. J. Miklušičák, poslanec: Vážený pán predsedajúci, vážený pán podpredseda vlády, vážené panie poslankyne, vážení páni poslanci, dovoľte mi predniesť súbor pozmeňujúcich návrhov k vládnemu návrhu Trestného zákona (tlač 656). Tieto pozmeňujúce návrhy sa snažia vyriešiť tri, alebo vychádzajú z troch okolností. Jedna sa týka zmeny meritórneho návrhu. Je to najmä zúženie trestnej zodpovednosti právnických osôb a ďalšie dva, jeden vyplýva z odporúčaní gestorského výboru a tie treba premietnuť do ďalších ustanovení zákona, ktoré neboli zobraté, a napokon je to odstránenie technickolegislatívneho... (Ruch v sále.)
P. Minárik, poslanec: (2004-03-05):
Chcem sa vyjadriť k poznámke pána ministra, keď prechádzal cez spoločnú správu, neodporučil bod 25, ktorý vlastne bol podobným návrhom prijať, je to aj odporúčanie gestorského, ústavnoprávneho výboru. Ja som tento návrh pripravoval aj pre hospodársky výbor, potom som sa pýtal, aký problém bol v ústavnoprávnom výbore, problém bol vo formulácii toho odseku 2, ktorý sa dal vyložiť aj tak, že poskytnutím jedného dňa voľna by zamestnávateľ splnil svoju povinnosť, čo, samozrejme, by nebola dobrá úprava. Takže ja ďakujem ústavnoprávnemu výboru, že vlastne túto nepresnosť objavil a umožnil mi naformulovať toto znenie, ktoré spĺňa všetky požiadavky na to, aby cieľ, ktorý som v odôvodnení charakterizoval, bol splnený. Ďakujem pekne za slovo.
Glváč, Martin, podpredseda NR SR (2019-05-14):
Ďakujem. Ďalší v rozprave pán poslanec Simon. Nech sa páči.
Bugár, Béla, podpredseda NR SR (2017-03-29):
Je všeobecný súhlas? Áno. Ďakujem pekne. Takže teraz už v skutočnosti teda pristúpime k hlasovaniu. Pán poslanec Náhlik, prosím vás, uvádzate hlasovanie v druhom čítaní o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych fondov, tlač 349. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 349.)
Svrček, Miloš, poslanec NR SR (2022-06-22):
Môžem ho dokončiť.
Bugár, Béla, podpredseda NR SR (2011-07-01):
Ďalej v rozprave vystúpi pán poslanec Zajac, pripraví sa pán poslanec Kondrót.
P. Hrušovský, predseda NR SR: (2004-12-02):
(Hlasovanie.) 140 prítomných, 62 za, 2 proti, 72 sa zdržalo, 4 nehlasovali. Neschválili sme návrh. Nech sa páči, pán poslanec.
Šimečka, Michal, podpredseda NR SR (2024-01-18):
Ďakujem veľmi pekne. Teraz nasledujú faktické poznámky. Ako prvý pán poslanec Hargaš.
Paška, Pavol, predseda NR SR (2014-09-24):
(Hlasovanie.) 139 prítomných, 53 za, 43 proti, 42 sa zdržalo, 1 nehlasoval. Bod sme neschválili.
Figeľ, Ján, podpredseda NR SR (2014-10-21):
Nech sa páči, pán spravodajca.
Glváč, Martin, poslanec NR SR (2011-07-01):
Ďakujem. No a priletel sem superman. Tak o tom, že krach je ozdravný proces, nás presvedčovala aj dvadsaťročná vláda KDH, SDKÚ na čele s primátorom v Bratislave. Pripravovali sme sa na úplne ozdravenie. A čo sa týka toho, čo sme tu teraz počuli. Nemohli by ste nás ušetriť od týchto vašich debát a nevťahovať nás do tohto procesu? Máte Koaličnú radu, máte vládu, vybavte si to tam, nemusíme čítať názory pani Radičovej na blogu, nech zadlžené štáty skrachujú, minister financií tu musí ticho počúvať pána predsedu Národnej rady a nevyjadrí sa k tomu, pritom asi to predkladá s iným úmyslom, vybavte si to medzi sebou a neútočte tuná na našich poslancov, naopak, ušetríme čas a poďme k veci. Ďakujem.
D. Lipšic, poslanec: (2009-10-27):
Konštatujem, že návrh zákona obsahuje z formálnoprávnej stránky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Dôvodová správa uvádza, že návrh zákona je v súlade s ústavou, ústavnými zákonmi a inými zákonmi a medzinárodnými zmluvami, ktorými je Slovenská republika viazaná. Vyplýva z nej, že návrh nebude mať negatívny dopad na štátny rozpočet ani rozpočet samosprávnych krajov, miest a obcí, možno predpokladať pozitívny vplyv na obyvateľstvo. Pripojená doložka zlučiteľnosti návrhu zákona s právom Európskych spoločenstiev a Európskej únie spĺňa náležitosti určené v článku 3 legislatívnych pravidiel tvorby zákonov. Konštatujem, že problematika návrhu zákona nie je upravená v práve Európskych spoločenstiev, v práve Európskej únie ani v judikatúre Súdneho dvora Európskych spoločenstiev alebo judikatúre Súdu prvého stupňa. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. októbra 2009 navrhujem, aby návrh zákona prerokovali ústavnoprávny výbor, výbor pre obranu a bezpečnosť, výbor pre ľudské práva, národnosti a postavenie žien. Za gestorský výbor navrhujem ústavnoprávny výbor. Odporúčam, aby oba výbory predmetný návrh zákona prerokovali v druhom čítaní do 30. novembra 2009 a v gestorskom výbore do 1. decembra 2009. Otvorte, prosím, pán predsedajúci, rozpravu.
I. Varga, poslanec: (2006-10-18):
Pán predseda, dajte, prosím, o tomto návrhu hlasovať.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 86, proti 36, zdržalo sa 18, nehlasoval 1. Uvedený návrh sme schválili a tým pádom konštatujem, že sme schválili vládny návrh zákona o poplatkoch za znečisťovanie ovzdušia. Ešte sedem hlasovaní bude, kolegovia. Teraz budeme hlasovať o bode 43 schváleného programu, ktorým je druhé čítanie o návrhu poslancov Svrčeka a Hlinku na vydanie zákona, ktorým sa dopĺňa zákon č. 310/1992 Zb. o stavebnom sporení. Je to tlač 1401. Prosím spoločného spravodajcu z výboru pre financie a rozpočet, predsedu tohto výboru pána poslanca Mariána Viskupiča, aby hlasovanie uvádzal. Je to tlač 1401. (Hlasovanie o návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 1401.)
Ondruš, Branislav, poslanec NR SR (2011-12-13):
Ďakujem pekne, pán podpredseda. Pán kolega, musím sa priznať, že z vášho vystúpenia – a nebolo to po prvýkrát – na mňa zavial studený závan, mráz prichádza z Kremľa a musím povedať, že vystúpili ste v tých najlepších tradíciách boľševických agitátorov a demagógov, ktorí takisto do roku 1989 vždy, keď verejnosť vyjadrovala slobodne nejaké názory, hovorili o zmanipulovaných masách, zmanipulovaných mladých ľuďoch, prípadne o zmanipulovaných jednotlivcoch. Aj podľa vás lekári, ktorí majú vysoké školy, dodatočné vzdelávanie, atestácie a podobne, sú nesvojprávni, a ak vyjadrili názor, ktorý sa vám nepáči, podľa vás boli zmanipulovaní zo strany odborárov. Je to, samozrejme, lož, vážený pán predseda výboru, je to lož, ktorou sa usilujete zakryť skutočnosť, že Lekárskemu odborovému združeniu sa podarilo osloviť mnoho tisíc, niekoľko tisíc lekárov. Okrem toho, že ďalší lekári vyjadrili s nimi solidaritu, vyjadrili súhlas s ich požiadavkami, aj keď sa nepripojili do tej formy protestu, ktorú Lekárske odborové združenie zvolilo. To, čo ste povedali na adresu týchto ľudí, je plne v tom zmysle, ako sa k celému tomu problému staval pol roka pán minister Uhliarik. Preto ma to, samozrejme, neprekvapuje, pretože vidím, že toto je línia nielen jedného ministra, ale línia celej vládnej koalície: dehonestovať, zhadzovať, osočovať tých, ktorí mali odvahu, aby sa postavili a aby vám povedali pravdu do očí.
Klus, Martin, poslanec NR SR (2017-12-13):
Ďakujem pekne za všetky faktické poznámky. Urobil som si ich niekoľko. Tých, na ktoré treba odpovedať, nebude mi stačiť dve minúty, takže zneužijem záverečné slovo predkladateľa a tam sa vám pokúsim odpovedať všetkým. Ďakujem pekne.
Bugár, Béla, podpredseda NR SR (2018-10-18):
Ako posledný v rozprave z písomne prihlásených vystúpi pán poslanec Heger.
Šimečka, Michal, podpredseda NR SR (2024-01-24):
Ďakujem pekne. Pán poslanec Krátky.
B. Bugár, podpredseda NR SR: (2005-01-20):
(Hlasovanie.) Prítomných 115 poslancov, za 81, proti nikto, zdržali sa 27, nehlasovali 7. Konštatujem, že návrh uznesenia sme schválili. Teraz pristúpime k hlasovaniu o správe o stave vysielania v Slovenskej republike a o činnosti Rady pre vysielanie a retransmisiu za rok 2003 (dopracovanie) , tlač 927. Pán poslanec Albert ako spravodajca, nech sa páči, môžete uviesť hlasovanie. S. Albert, poslanec: Vážený pán predsedajúci, v rozprave vystúpili dve poslankyne, pričom pani poslankyňa Tóthová podala návrh takéhoto uznesenia: Národná rada Slovenskej republiky žiada Radu pre vysielanie a retransmisiu, aby doplnila predloženú správu o informáciu, ako si v roku 2004 rada splnila povinnosť vyvodzovania zodpovednosti za porušovanie § 19 ods. 2 písm. b). Vážený pán predsedajúci, dajte hlasovať o tomto návrhu uznesenia. (Reakcie z pléna.)
Matovič, Igor, poslanec NR SR (2013-06-28):
Dovolím si reagovať iba na teda Ďura Drobu. Odpovedal ti vlastne Jozef Viskupič z dôvodovej správy. Áno, počítame s tým, že teda vlastne banka by mohla preniesť tieto náklady na, na toho, kto by takýto účet využívať chcel. Osobne si myslím, že tie náklady budú aj, aj keď by boli takto de facto refakturované, ale prenesené na toho, kto si taký účet zriadi, tak budú relatívne malé. A je v záujme banky pritiahnuť si klienta. A tých účtov majú zriadených kopu, rozličných, vymýšľajú, snažia sa, takže nič by sa im nestalo, ak by vymysleli aj takýto. Ale teda chcel by som zároveň aj tak trošku ešte upozorniť, že tých z nás, možno aj z tých, ktorí tu nie sme, ktorí by sa obávali, že týmto už teraz rovno prikazujeme politickým stranám, aby na takomto účte svoje financie zverejnené mali, nie, zatiaľ tu sme nešli. Lebo chceme najprv presadiť ten transparentný účet, a keď bude transparentný účet, tak potom možno prídeme s ďalšou novelou, ktorú zavedieme, alebo by sme navrhovali, aby politické strany povinne mali svoje peniaze na takomto účte. Ale zatiaľ ideme iba do toho prvého stupňa. Takže aby ste sa nezľakli a mohli to v kľude podporiť.
Hrnčiar, Andrej, podpredseda NR SR (2017-04-05):
Poprosím vás o kľud v rokovacej sále.
Laurenčík, Milan, podpredseda NR SR (2020-07-23):
Pán poslanec Peter Pčolinský.